
TOIMINTAKERTOMUS VUODELTA 2025
Mennyt vuosi 2025 oli Suomen Kotiseutuliittoon kuuluvalle Suodenniemi- Seuralle 16. toimintavuosi.  
Suodenniemi- Seuran  kymmenen euron jäsenmaksun maksoi 197 henkilöä, edellisvuoteen lisäystä on viisi jäsentä.
Sastamalan kaupunki tuki toimintaamme tuhannen euron toiminta-avustuksella sekä 500 euron museoavustuksella.

SUODENNIEMI- SEURAN HALLITUS
Seuran hallitukseen ovat kuuluneet:
· Auli Horelli                      puheenjohtaja, retkivastaava
· Bruuno Tuori                  varapuheenjohtaja, sihteeri,  topoteekki- ja lottaperinnevastaava
· Kirsi- Marja Väissi          jäsensihteeri
· Anne Itälinna                 retki- ja lottaperinnevastaava
· Marjatta Mikkola          museovastaava, Suodenniemi- viikkotoimikunnan jäsen
· Saila Ahonen                  museovastaava
· Johanna Seppä              Suodenniemi- viikkotoimikunnan kokoonkutsuja
· Sari Suvala                      toritoimikunnan kokoonkutsuja, seuran kotisivujen hoitaja
· Harri Hakala                   markkinaisäntä ja toritoimikunnan jäsen  
· Jari Ranta-aho               markkinaisäntä

 HALLITUKSEN KOKOUKSET  2025
·   9.1.Haliseva ja rahastonhoitajanaHH       järjestäytymiskokous,  osallistujia  9	
·   4.3.       hallituksen kokous,  osallistujia      9        
·    1.4.	     hallituksen kokous,  osallistujia      7        
·  28.8.	     hallituksen kokous,  osallistujia      9	
· 14.10.     hallituksen kokous, osallistujia      8       


SEURAN VIRALLISET KOKOUKSET
Seuran kevätkokous pidettiin ma 14.4. klo 18.30 paloasemalla. Kokouksen jälkeen ylipalomies Jari Ranta-aho kertoi paloturvallisuudesta ja esitteli paloasemaa (17 osallistujaa)
Seuran syyskokous pidettiin ti  4.11. klo 18.30 Kerolassa. Kokousvieraana oli kylätaloagentti Heidi Rannikko, joka syyskokouksen jälkeen puhui aiheesta ”Yhteisöjen ja kotien varautuminen yhteiskunnan ja infran häiriötilanteisiin” (18 osallistujaa)
Suodenniemi- Seuran kirjanpitäjänä on ollut Ville Kökkö.
Seuran tilien ja toiminnan tarkastajina ovat toimineet Arja ja Vesa Mäkinen, varalla Ilkka Levola ja Jaakko Tuori.
 
HALLITUKSEN TOIMINTAA
Suodenniemi-viikon toimikuntaan kuuluivat hallituksestamme  Johanna Seppä ja Marjatta Mikkola, Johanna toimikunnan kokoonkutsujana. Muut toimikunnan jäsenet olivat Merja Luukkanen, Leena Mattila,  Anniina Räsänen, Taisto Seppä/ Arto Vuorenniemi
Toritoimikuntaan kuului hallituksestamme Sari Suvala ja Harri Hakala, Sari kokoonkutsujana. Muut toritoimikunnan jäsenet olivat Miia Lumiainen, Emmi Rahkjärvi, Saku Salminen, Katri Siiskonen, Pirkko Mäkelä ja Leena Pullinen.	
Pe 27.6. Saila ja Marjatta osallistuivat jokavuotiseen Sastamalan museoväen tapaamiseen Vammalan Pukstaavissa.
15-16.8.  Auli mukana Suomen Kotiseutuliiton valtakunnallisilla Kotiseutupäivillä Valkeakoskella sekä Suodenniemi- Seuran edustajana Kotiseutuliiton vuosikokouksessa. 

SEURAN JÄRJESTÄMIÄ TAPAHTUMIA JA RETKIÄ
TALVI JA KEVÄT
La 18.1. tutustuimme  Porissa Rosenlewin museoon ja kävimme katsomassa Porin Teatterissa  Pala palalta pois- esityksen. Ennen teatteriesitystä ruokailimme Ravintola Amadossa. (36)
Ti 18.3. Suodenniemi- Seura oli kokoonkutsujana perinteisessä yhdistysten yhteispalaverissa, joka pidettiin Kerolassa. Palaverissa oli mukana myös Sastamalan kaupungin hyvinvointikoordinaattori Mervi Saari.  Palaverissa keskusteltiin myös tulevan kesän tapahtumia, torikahvitusvuoroja ja Suodenniemi- viikon ohjelmaa.  (noin 20)
La 26.4. teimme retken Kristiinankaupunkiin ja Närpiöön. Lähdimme liikkeelle torilta aamulla klo 7.30. Kristiinankaupungissa joimme aamukahvit ja tapasimme oppaan, joka oli koko päivän mukanamme. Tutustuimme Kristiinankaupungissa Lebelin kauppiaantaloon ja  Carlsro`n museoituun herraskartanoon sekä lounastimme Lindes Kökin kasvishuoneravintolassa. Närpiössä kävimme kotiseutuyhdistyksen ylläpitämässä Apteekkimuseossa ja Maalaiskaupassa sekä Stella Polaris- museossa ja näimme vanhat kirkkotallit. Ennen kotiinlähtöä poikkesimme vielä Kristiinan kauppapuutarhalla ostoksilla ja kahvilla. (27)


KESÄN TAPAHTUMAT
KOTISEUTUMUSEO
Edellisvuosien tapaan Suodenniemi-Seura vastasi kaupungin omistaman Suodenniemen kotiseutumuseon hoidosta ja valvonnasta.
Kotiseutumuseo oli auki su 1.6.-su 28.7. viikonloppuisin juhannusta lukuun ottamatta klo 11-16. Museoon oli vapaa pääsy ja tämän kesäisenä museo-oppaana toimi ”kesänuori” Elli Mikkola. Museolla oli myynnissä paikallisten käsityönharrastajien töitä. Kesäksi 2025 museoon oli koottu näyttely paikallisesta kirjallisuudesta ja taiteesta teemana Kotiseutuna Suodenniemi (lähes 400 kävijää)
Museon ikkunat ja ulko-ovi kävivät vuonna 2024 korjaushuollossa Porissa. Hallituksestamme Jari maalasi alkukesästä ikkunapuitteet ja oven vihreäksi sekä nikkaroi tuulimyllyyn uudet portaat.
Suodenniemi- Seura on ottanut huomaansa ja hoitaakseen Suodenniemen Lottaperinteeltä saadun jäämistön. Jäämistöä säilytetään Tuorin Koppelon tilalla. 
Su 15.6. klo 15 yhteislaulutilaisuus museolla. Sirkut ja Jukka Ritanen laulattivat vanhoja koululauluja (40) 

SUODENNIEMI-VIIKON TAPAHTUMIA
Kelarannan kesäteatterissa esitettiin Eila Minkkisen kirjoittamaa näytelmää Muuli. Esityksiä oli neljä kertaa: su 29.66. klo 18, ti 1.7. klo 18, ti 1.7. klo 18, to 3.7. klo 18 ja su 6.7. klo 18. Kesäteatterilipun hinta oli 15 euroa, pullakahvit 3 euroa. (myyty 426 lippua)
Ke 2.7. klo 18 Polun varrella -ilta Eila Kallion kanssa museolla. Eilan syntymästä kulunut 90 vuotta. Muistelimme Eila tyttärien kanssa Eilan elämää, työtä terveydenhoitajana Suodenniemellä sekä harrastuksia. Päivi Pihlajaniemi ja tyttäret lausuivat Eilan kirjottamia runoja. (55)
To 3.7. klo 19 Ursula Eerola pitämä lavatanssijumppa urheilukentällä (11).
Pe 4.7. klo 17 metsäretki kylien rajamaisemissa. Etsimme Tomi Ahorannan johdolla vanhoja rajamerkkejä metsässä ja puhuimme niihin liittyvistä tapahtumista. Lopuksi grillasimme makkaraa torikahviossa (27)
Su 6.7. klo 10 vanhalla hautausmaalla pidetyn sanajumalanpalveluksen jälkeen Tomi Ahoranta kertoi vanhan hautausmaan vaiheista (55)
Su 6.7. klo 16 Kiikan torvisoittokunta konsertoi kirkossa. Konsertin laulusolistina esiintyi Leevi Mattila. Konsertti järjestettiin yhdessä kappeliseurakunnan kanssa (63). 

La 12.7. klo 9-12 seuran torikahvitusvuoro, myimme noin 110 kahvimukillista.
Su 13.7. teimme kesäteatteriretken Nokian kesäteatteriin katsomaan Tapio Rautavaarana elämästä kertovaa Sininen uni- esitystä. Ennen teatteriesitystä lounastimme Ravintola Pepperissä. Retki tehtiin yhdessä Lahdenperän kyläyhdistyksen kanssa. (46)
Ke 23.7. klo 18 Stephan Evansin pianokonsertti Suodenniemi-talolla (65)

LOPPUVUOSI
La 6.12. osallistuimme itsenäisyyspäiväjuhlan järjestämiseen Suodenniemi-talolla
Ti 9.12. teimme perinteisen pikkujouluretken Vammalaan Tyrwää Show- esitykseen ja sen jälkeen iltapalalle Ravintola Tunneliin (35)
La 13.12. klo 10-14 seuralla oli myyntipöytä Suodenniemen joulutorilla
Su 21.12. klo 11-13 tarjosimme joulupuuroa ja rusinasoppaa joulutunnelmaan saatetulla museolla (80)

LAHJOITUKSET
Tarjosimme toritoimikunnan jäsenille ruokailun PihlaCateringin tiloissa
Toukokuussa tarjosimme ala-asteen oppilaille jäätelötuutit ja pillimehut ympäristön siivouspäivänä (124 euroa).
Muistimme 25.5.  pitkäaikaista kirjastovirkailijaamme Hannele Kuusista 200 euroa lahjakortilla hänen eläkkeelle jäädessään.
Kustansimme 1.6. yhdelletoista  talkoolaiselle lounaan Pianossa työstään  sankarihautausmaan kivilaattojen suoristamisesta (110 €). 
Maalasimme korjaushuollettujen museon ikkunat ja oven sekä teimme tuulimyllyyn uudet portaat.
Torikahvilaan ostimme MoccaMaster -kahvinkeittimen (218 €), mikron (50 €) ja kaasugrillin tykötarpeineen (292 €).
Maksoimme Suodenniemi- viikon esitteiden paperin ja painatuksen (179 €)  ja  Suodenniemi-viikon banderolleihin päivämäärämuutokset (113 €)
	
TIEDOTUSTOIMINTA
Suodenniemi-Seuran jäsensivut ovat olleet Tomi Ahorannan ja Sari Suvalan hoidossa.  Seuran omien tapahtumien lisäksi sivuilla on paljon myös muuta Suodenniemeä koskevaa asiaa mm. infoa Suodenniemi-viikosta, Suodenniemen merkkihenkilöistä, Suodenniemi-aiheinen visailu ja Sukelluksia Suodenniemen historiaan -blogi. Sivuilta on myös linkkejä muihin Suodenniemen yhdistyksiin, yrityksiin ja paikallislehtiin.
Kotisivujen ja jäsenkirjeiden lisäksi on seuran toiminnasta tiedotettu facebookin Suodenniemen puskaradio- ja Suoteen paikallislöpinät-ryhmissä, Suodenniemen liikkeiden ilmoitustauluilla sekä paikallislehdissä Tyrvään Sanomissa ja Alueviestissä. 

